Ишембай ойоҡ фабрикаһы — «Бөтә Рәсәй маркаһы (3 мең йыллыҡ)» конкурсының 12 алтын һәм 7 платина сифат билдәһен яулай. Бер нисә йыл рәттән предприятие «100 иң яҡшы Рәсәй тауары» конкурсы дипломанты була. «Бөтә Рәсәй маркаһы (3 мең йыллыҡ)» унынсы юбилей күргәҙмәһе йомғаҡтары буйынса юғары наградаға — юғары сифат предприятиеһы Паспортына лайыҡ була. Предприятиеның эш һөҙөмтәләре «Алтын йондоҙлоҡ» халыҡ-ара конкурсында ла билдәләнә, ә продукция сифатын көмөш миҙал билдәләй.